open-index/open-wikipedia-markdown huggingface dataset:
จดหมายนัดพบ

"**จดหมายนัดพบ**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน *[[นิตยสารสแตรนด์]]*ในสหราชอาณาจักร และในนิตยสาร*[[ฮาเพอส์วีกลี]]*ในสหรัฐอเมริกาในเดือนมิถุนายน ค.ศ. 1893 เป็นเรื่องสั้นลำดับที่ 7 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด จดหมายเหตุ|เรื่องสั้นเชอร์ล็อก โฮมส์ ชุด จดหมายเหตุ]]*ในฉบับที่ตีพิมพ์ในอังกฤษ และเป็นลำดับที่ 6 จากทั้งหมด 11 เรื่องใน *เรื่องสั้นเชอร์ล็อก โฮมส์ ชุด จดหมายเหตุ* ในฉบับที่ตีพิมพ์ในอเมริกา (เนื่องจากการตัดเรื่อง "ตามพิฆาต" ออกเพราะเนื้อเรื่องมีประเด็น "อื้อฉาว")

ดอยล์จัดอันดับให้ "จดหมายนัดพบ" อยู่ในอันดับที่ 12 ในรายการเรื่องสั้นของโฮมส์ 12 เรื่องที่ชื่นชอบ

## ประวัติการตีพิมพ์
เรื่องสั้น "จดหมายนัดพบ" มีชื่อภาษาอังกฤษว่า "The Adventure of the Reigate Squire" เฉพาะเมื่อตีพิมพ์ใน*[[นิตยสารสแตรนด์]]* เมื่อรวบรวมตีพิมพ์ในหนังสือมีชื่อภาษาอังกฤษว่า "The Reigate Squires" ซึ่งเป็นชื่อที่เป็นที่รู้จักมากที่สุด

"จดหมายนัดพบ" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*เมื่อเดือนมิถุนายน ค.ศ. 1893 และในสหรัฐอเมริกาในนิตยสาร*[[ฮาเพอส์วีกลี]]* เมื่อวันที่ 17 มิถุนายน ค.ศ. 1893 และยังตีพิมพ์ใน*นิตยสารสแตรนด์*ฉบับสหรัฐเมื่อเดือนกรกฎาคม ค.ศ. 1893 มีชื่อเรื่องภาษาอังกฤษเมื่อตีพิมพ์ใน*ฮาเพอส์วีกลี*ว่า "The Reigate Puzzle" ใน*นิตยสารสแตรนด์*มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต และ 2 ภาพวาดโดย W. H. Hyde ตีพิมพ์ในนิตยสาร*ฮาเพอส์วีกลี* เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด จดหมายเหตุ|เรื่องสั้นเชอร์ล็อก โฮมส์ ชุด จดหมายเหตุ]]* ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*
* 
* 

หมวดหมู่:เรื่องสั้นเชอร์ล็อก โฮมส์
ยักษ์น้ำเงิน

**ยักษ์น้ำเงิน** อาจหมายถึง
* ดาวยักษ์น้ำเงิน - ดาวฤกษ์ชนิดหนึ่งตามการจัดประเภทดาวฤกษ์
* BLUE GIANT - มังงะของญี่ปุ่น
ทีมหวัง

**ทีมหวัง** เป็นค่ายเพลงที่ก่อตั้งโดยแจ็กสัน หวัง แร็ปเปอร์ นักร้อง นักแต่งเพลง โปรดิวเซอร์เพลง และสมาชิกวงก็อตเซเวน ค่ายนี้ก่อตั้งขึ้นใน ค.ศ. 2017 และดำเนินธุรกิจด้านดนตรี การผลิตเพลง และการจัดการศิลปิน ใน ค.ศ. 2020 ทีมหวังดีไซน์ได้รับการเปิดตัวโดยมีแจ็กสัน หวัง เป็นผู้อำนวยการฝ่ายสร้างสรรค์และออกแบบ

## ประวัติค่าย
ทีมหวังเป็นค่ายเพลงระดับนานาชาติที่มีต้นกำเนิดจากประเทศจีน แจ็กสัน หวัง ก่อตั้งทีมหวังในปี 2017 และต่อมา ซิงเกิลแรกของค่ายคือ "Papillon" ซึ่งเป็นซิงเกิลฮิตของหวัง

## อ้างอิง

หมวดหมู่:ค่ายเพลงจีน
หมวดหมู่:ค่ายเพลงที่ก่อตั้งในปี พ.ศ. 2560
เอชแอลฟา

[600px|thumb|เส้นสเปกตรัมใน[อนุกรมบัลเมอร์ เส้นเอชแอลฟาคือเส้นสีแดงทางขวา]]
**เอชแอลฟา** (H-α) ในทางฟิสิกส์และดาราศาสตร์ หมายถึงเส้นสเปกตรัมสีแดงของไฮโดรเจนที่มองเห็นได้ชัดเจน โดยมีความยาวคลื่นอยู่ที่ 6562.8 อังสตรอม (Å) ตามแบบจำลองอะตอมของโปร์แล้ว อิเล็กตรอนจะอยู่ในวงโคจรของระดับพลังงานควอนตัมรอบนิวเคลียสของอะตอม ระดับพลังงานเหล่านี้อธิบายได้ด้วยเลขควอนตัม *n* = 1, 2, 3, ... อิเล็กตรอนสามารถอยู่ในสถานะเหล่านี้เท่านั้นและสามารถเปลี่ยนสถานะไปมาได้ในสถานะเหล่านี้เท่านั้น

กลุ่มของเส้นที่เกิดจากการเปลี่ยนสถานะจาก *n* ≥ 3 เป็น *n* = 2 เรียกว่าอนุกรมบัลเมอร์และแต่ละเส้นจะได้รับการตั้งชื่อตามลำดับด้วยตัวอักษรกรีกต่อกันไป:
* *n* = 3 ไปยัง *n* = 2 เรียกว่า  H-α
* *n* = 4 ไปยัง *n* = 2 เรียกว่า H-β
* *n* = 5 ไปยัง *n* = 2 เรียกว่า H-γ เป็นต้น

เอชแอลฟามีความยาวคลื่น 656.281 นาโนเมตร ในส่วนสีแดงของสเปกตรัมแม่เหล็กไฟฟ้าในช่วงที่มองเห็นได้ และเป็นวิธีที่ง่ายที่สุดสำหรับนักดาราศาสตร์ในการติดตามปริมาณของไฮโดรเจนที่แตกตัวเป็นไอออนในเมฆก๊าซ เนื่องจากพลังงานในการกระตุ้นอิเล็กตรอนของอะตอมไฮโดรเจนจาก n = 1 ไปยัง n = 3 เกือบจะเท่ากันกับการแยกอะตอม ดังนั้นความน่าจะเป็นที่อิเล็กตรอนจะถูกกระตุ้น ถึง n = 3 โดยไม่แยกออกจากกันจึงมีน้อยมาก ในทางตรงกันข้าม เมื่อนิวเคลียสของไฮโดรเจนที่แตกตัวเป็นไอออนรวมตัวกับอิเล็กตรอนใหม่เพื่อสร้างอะตอมของไฮโดรเจน ในอะตอมใหม่ อิเล็กตรอนสามารถมีอยู่ก่อนในระดับพลังงานใดก็ได้ จากนั้นจึงตกสู่สถานะพื้น (n=1) และปล่อยโฟตอนออกมา ดังนั้นเอชแอลฟาจึงเกิดขึ้นในบริเวณที่ไฮโดรเจนแตกตัวเป็นไอออน

เนื่องจากไฮโดรเจนเป็นส่วนหลักของเนบิวลา เอชแอลฟาจึงอิ่มตัวได้ง่ายด้วยการดูดกลืนภายในตัวเอง ดังนั้นจึงอาจแสดงรูปร่างและขอบเขตของเมฆได้ แต่ไม่สามารถใช้ระบุมวลของเมฆได้ โดยทั่วไปก็อาจจะใช้โมเลกุลอย่างเช่นคาร์บอนไดออกไซด์, คาร์บอนมอนอกไซด์, ฟอร์มาลดีไฮด์, แอมโมเนีย หรือ อะซีโตไนไทรล์ แทนเพื่อหามวลของก๊าซในเมฆ

## แผ่นกรองแสง
**แผ่นกรองแสง H-α** (H-alpha filter) เป็นแผ่นกรองแสงแถบความถี่แคบที่ออกแบบให้มีใจกลางของความกว้างแถบความถี่อยู่ที่ความยาวคลื่นของ H-α ตัวกรองเหล่านี้ถูกพ่นสุญญากาศหลายชั้น (~50) โดยชั้นเหล่านี้ถูกเลือกเพื่อให้ผลจากการแทรกสอดซึ่งจะกรองแสงอื่นออกทั้งหมดยกเว้นความยาวคลื่นที่ต้องการ

## อ้างอิง

หมวดหมู่:สเปกโทรสโกปีทางดาราศาสตร์
สุรทิน พิจารณ์

**สุรทิน พิจารณ์**  (เกิด 2 มีนาคม พ.ศ. 2502)  เป็นนักการเมืองชาวไทย ปัจจุบันดำรงตำแหน่งหัวหน้าพรรคประชาธิปไตยใหม่ สมาชิกสภาผู้แทนราษฎร แบบบัญชีรายชื่อ

## ประวัติ
สุรทิน เกิดเมื่อวันที่ 2 มีนาคม พ.ศ. 2502 เป็นบุตรนายส่วน กับนางหนู พิจารณ์ ด้านครอบครัวสมรสและหย่ากับแพงศรี พิจารณ์ เมื่อวันที่ 30 มกราคม พ.ศ. 2567 อาศัยอยู่ที่อำเภอลำลูกกา จังหวัดปทุมธานี จบการศึกษาด้านเศรษฐศาสตร์สหกรณ์ จากวิทยาลัยครูอุบลราชธานี

## การทำงาน
สุรทิน เริ่มทำงานการเมืองโดยการจัดตั้งพรรคการเมืองขึ้นชื่อว่า "พรรคประชาธิปไตยใหม่" และดำรงตำแหน่งหัวหน้าพรรค เมื่อปี 2554 และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และในครั้งนั้นพรรคได้รับเลือกตั้งอย่างเหนือความคาดหมาย จำนวน 1 ที่นั่ง แต่เขาขาดคุณสมบัติจึงทำให้ไม่ได้รับการรับรองเป็นสมาชิกสภาผู้แทนราษฎร

ต่อมาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 อีก 2 ครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ซึ่งเขาได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อทั้ง 2 ครั้ง

ในปี 2562 เขานำพรรคประชาธิปไตยใหม่เข้าร่วมรัฐบาลกับพรรคพลังประชารัฐ แต่เขาก็แสดงบทบาททางการเมืองในเชิงตรงกันข้ามในบางครั้ง และในปี 2566 เขาได้รับการทาบทามจากพรรคก้าวไกลให้เข้าร่วมรัฐบาลแต่เขาปฏิเสธด้วยเห็นว่ามีเสียงสนับสนุนมากพอแล้ว

สุรทิน เคยลาออกจากตำแหน่งสมาชิกสภาผู้แทนราษฎรในปี 2565 เพื่อเปิดทางให้แพงศรี พิจารณ์ ได้เลื่อนมาดำรงตำแหน่งแทน

### สมาชิกสภาผู้แทนราษฎร
สุรทิน พิจารณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคประชาธิปไตยใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคประชาธิปไตยใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 แบบบัญชีรายชื่อ สังกัดพรรคประชาธิปไตยใหม่

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคประชาธิปไตยใหม่
หมวดหมู่:บุคคลจากมหาวิทยาลัยราชภัฏอุบลราชธานี
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
ภาวะเสมอกันทางเพศ

**ภาวะเสมอกันทางเพศ** () เป็นมาตรวัดทางสถิติที่ใช้อธิบายอัตราส่วนระหว่างชายและหญิงภายในประชากรหนึ่ง และอาจหมายถึงการแสดงสัดส่วนระหว่างชายและหญิงภายในกลุ่มหนึ่ง เรียกว่าอัตราส่วนเพศ (Human sex ratio) หรืออัตราส่วนระหว่างตัวบ่งชี้เชิงปริมาณใด ๆ ของผู้ชายต่อตัวบ่งชี้เดียวกันของผู้หญิง

คำว่าภาวะเสมอกันทางเพศกับความเท่าเทียมทางเพศบางครั้งใช้สลับกัน แต่ภาวะเสมอกันทางเพศเป็นเพียงมาตรวัดเชิงพรรณนาและไม่ใช่การตัดสินเชิงค่านิยม (value judgement) หรือการเรียกร้องความเปลี่ยนแปลงในระดับนโยบายแบบความเท่าเทียมทางเพศ อย่างไรก็ตาม ภาวะเสมอกันทางเพศเป็นมาตรวัดสำคัญซึ่งนำมาใช้ประเมินสถานะความเท่าเทียมทางเพศภายในกลุ่มหรือองค์กรหนึ่ง

ภาวะเสมอกันทางเพศเป็นที่เข้าใจโดยทั่วไปในสาขาสังคมวิทยาว่าหมายถึงการแบ่งผู้คนเป็นสองกลุ่มบนฐานของอัตลักษณ์และความแตกต่างทางเพศ แม้คำว่า *[[สถานะเพศ|gender]]* จะเป็นส่วนหนึ่งของคำนี้ แต่ความหมายที่ใช้นั้นใกล้เคียงกับคำว่าเพศกำหนด (Assigned sex) มากกว่าอัตลักษณ์แห่งเพศ (Gender identity)

## อ้างอิง

หมวดหมู่:คตินิยมสิทธิสตรี
ยูฮันเนิส รีดแบร์ย

**ยูฮันเนิส รีดแบร์ย** (; 8 พฤศจิกายน 1854 – 28 ธันวาคม 1919) เป็นนักฟิสิกส์ชาวสวีเดน เป็นรู้จักกันจากชื่อค่าคงตัวรีดแบร์ยสำหรับสเปกโทรสโกปี

## ชีวประวัติ
รีดแบร์ยเกิดที่ฮัล์มสตา ประเทศสวีเดน เรียนคณิตศาสตร์ที่มหาวิทยาลัยลุนด์ เขากลายเป็น อาจารย์สอนวิชาคณิตศาสตร์ที่มหาวิทยาลัยลุนด์ จากนั้นเป็นอาจารย์สอนวิชาฟิสิกส์ ใน ปี 1882 ได้เป็นศาสตราจารย์ ในปี 1901 และเป็นศาสตราจารย์ที่มหาวิทยาลัยลุนด์จนถึงปี 1919 เนื่องจากอาการป่วยตั้งแต่ปี 1914 ทำให้เขาไม่สามารถดำรงตำแหน่งศาสตราจารย์ต่อไป มันเนอ ซีกบอน เป็นลูกศิษย์ของเขา ในปี 1919 เขาได้รับเลือกให้เป็นสมาชิกต่างชาติของราชสมาคมของลอนดอน

## ผลงาน
ผลงานที่สำคัญของรีดแบร์ยใน ปี 1890 คือการแสดงให้เห็นว่า ความยาวคลื่นของสเปกตรัมของอะตอมที่ถูกกระตุ้นสามารถแสดงในรูปของการคำนวณจากจำนวนเต็มได้
:  {1 \over \lambda} = R \left( {1 \over {n^2}} - {1 \over {m^2}} \right) 

โดยที่ค่าสัมประสิทธิ์ R คือ ค่าคงตัวรีดแบร์ย λ คือความยาวคลื่นของแสง (สเปกตรัมของเส้น) และ n และ m เป็นจำนวนเต็มตั้งแต่ 1 ขึ้นไป

## อ้างอิง

หมวดหมู่:บุคคลที่เสียชีวิตในปี พ.ศ. 2462
หมวดหมู่:บุคคลที่เกิดในปี พ.ศ. 2397
หมวดหมู่:ศิษย์เก่าจากมหาวิทยาลัยลุนด์
หมวดหมู่:นักฟิสิกส์ชาวสวีเดน
โยฮัน ยาค็อพ บัลเมอร์

**โยฮัน ยาค็อพ บัลเมอร์** (, 1 พฤษภาคม 1825 – 12 มีนาคม 1898) เป็นนักคณิตศาสตร์และนักฟิสิกส์ ชาวสวิส

## ชีวประวัติ
บัลเมอร์เกิดที่เมืองเลาเซิน เป็นลูกชายคนโตของประธานผู้พิพากษา เขาเก่งคณิตศาสตร์ตอนเป็นนักเรียน และในมหาวิทยาลัยก็เรียนเอกคณิตศาสตร์

เขาเข้าศึกษาที่สถาบันเทคโนโลยีคาลส์รูเออ และ มหาวิทยาลัยเบอร์ลิน ในประเทศเยอรมนี และได้รับปริญญาเอกจากมหาวิทยาลัยบาเซิล ในปี 1849 จากผลงานเกี่ยวกับไซคลอยด์ เขาน์ใช้ชีวิตส่วนใหญ่ในฐานะครูที่โรงเรียนหญิงล้วนในบาเซิล เขายังสอนที่มหาวิทยาลัยบาเซิล ในปี 1868 ขณะอายุได้ 43 ปี เขาแต่งงานกับคริสทีเนอ เพาลีเนอ ริงค์ (Christine Pauline Rinck) ทั้งคู่อยู่กินกันอย่างมีความสุขกับลูก 6 คน

### งานวิจัย
แม้ว่าความสำเร็จของบัลเมอร์ในฐานะนักคณิตศาสตร์จะไม่โดดเด่นนัก แต่เขากลายเป็นที่รู้จักในปี 1885 จากสูตรเชิงประจักษ์ที่อธิบายสเปกตรัมของ อะตอมไฮโดรเจน หลังจากวิเคราะห์สเปกตรัมเส้นของอะตอมไฮโดรเจนด้วยวิธีการวัดของอันแดร์ส ยูนัส อ็องสเตริม เขาพบว่าความยาวคลื่นของเส้นเป็นไปตามสูตรดังนี
: \lambda = \frac{ h m^2 }{ m^2 - n^2 }

โดยที่ *h* = 3.6456×10-7 เมตร, *n* = 2, *m* = 3, 4, 5, 6, ... เมื่อตีพิมพ์ในปี 1885 เขาเรียก *h* ว่า "เลขไฮโดรเจนหลักมูล" จากนั้นบัลเมอร์ก็ใช้สูตรนี้ในการทำนายกรณีที่ *m* = 7 โดยชี้ให้เห็นว่าอ็องสเตริมได้สังเกตเห็นเส้นความยาวคลื่น 397 นาโนเมตรแล้ว ภายหลังการมีอยู่ของเส้นสเปกตรัมอื่น ๆ ถัดมาในอนุกรมบัลเมอร์ยังได้รับการยืนยันจากเพื่อนร่วมงานของบัลเมอร์สองคนคือ ฮา. เว. โฟเกิล (H. W. Vogel) และ ฮูกกินส์ (Huggins)

สูตรของบัลเมอร์ได้ถูกค้นพบในภายหลังโดยโยฮานเนส รืดแบร์ย ในปี 1890 โดยเห็นได้ชัดว่าเป็นกรณีพิเศษของสูตรของรืดแบร์

: \frac{1}{\lambda} = R_H \left( \frac{1}{n_1^2} - \frac{1}{n_2^2} \right)

โดยที่ *R<sub>H</sub>* คือค่าคงตัวรืดแบร์ย และค่าของ n จะต้องเป็น n_2 > n_1โดยเมื่อ n_1 = 2 จะเป็นอนุกรมบัลเมอร์

อย่างไรก็ตาม ในตอนนั้นยังไม่มีใครเข้าใจว่าทำไมสมการถึงออกมาเป็นแบบนี้ จนกระทั่งนิลส์ โปร์ได้คิดค้นแบบจำลองของโปร์ขึ้นมาในปี 1913

บัลเมอร์เสียชีวิตในบาเซิลในปี 1898 ก่อนที่จะได้เห็นความสำเร็จนั้น

## หลังจากเสียชีวิต
หนึ่งในหลุมอุกกาบาตบนดวงจันทร์ บัลเมอร์ ได้รับการตั้งชื่อตามนามสกุลของเขา หลุมนี้มีเส้นผ่านศูนย์กลางเกิน 100 กม.

หมวดหมู่:บุคคลที่เสียชีวิตในปี พ.ศ. 2441
หมวดหมู่:บุคคลที่เกิดในปี พ.ศ. 2368
หมวดหมู่:นักคณิตศาสตร์ชาวสวิส
หมวดหมู่:นักฟิสิกส์ชาวสวิส
อันเดิช ยูนัส อ็องสเตริม

**อันเดิช ยูนัส อ็องสเตริม** (, ; 13 สิงหาคม 1814 – 21 มิถุนายน 1874) เป็นนักดาราศาสตร์และนักฟิสิกส์ชาวสวีเดน และเป็นหนึ่งในผู้ก่อตั้งศาสตร์แห่งสเปกโทรสโกปี

อ็องสเตริมก็เป็นที่รู้จักในด้านการศึกษาเกี่ยวกับฟิสิกส์ดาราศาสตร์ การถ่ายเทความร้อน, สนามแม่เหล็กของโลก และออโรรา ใน ค.ศ. 1852 อ็องสเตริมวางเกณฑ์ใน *Optiska undersökningar* (การตรวจสอบด้วยแสง) กฎแห่งการดูดซึม ซึ่งภายหลังดัดแปลงไปเป็นกฎการแผ่รังสีความร้อนของเคียร์ชฮ็อฟ

## ชีวประวัติ
หลังจากสำเร็จการศึกษาระดับปริญญาสาขาฟิสิกส์จากมหาวิทยาลัยอุปซอลาในปี 1839 เขาศึกษาที่หอดูดาวสต็อกโฮล์มในปี 1842 ก่อนจะเป็นเจ้าหน้าที่ของหอดูดาวอุปซอลา เขาศึกษาสนามแม่เหล็กของโลก และศึกษาความแรงของแม่เหล็กโลกและมุมบ่ายเบนแม่เหล็กในพื้นที่ต่าง ๆ ของสวีเดน

ในปี 1858 เขาได้รับตำแหน่งเป็นศาสตราจารย์ด้านฟิสิกส์ที่มหาวิทยาลัยอุปซอลา งานสำคัญของเขาทำในด้านการนำความร้อนและสเปกโทรสโกปี ในปี 1853 เขาแสดงให้เห็นว่าสเปกตรัมของแสงจากท่อจ่ายเกิดจากโลหะในขั้วไฟฟ้าและส่วนประกอบที่เป็นก๊าซในเส้นทางจ่าย ในปี 1872 เขาได้รับเหรียญรางวัลรัมฟอร์ด ในปี 1867 เขาได้วิเคราะห์แสงของออโรรา นอกจากนี้เขายังค้นพบว่าแสงออโรรามีสเปกตรัมที่แตกต่างจากแสงของดวงอาทิตย์

### ครอบครัว
เขามีลูกชายหนึ่งคน เป็นนักฟิสิกส์ชื่อคนืต อ็องสเตริม

## เกียรติยศ
หน่วยอังสตรอม (1 Å = 10−10 เมตร) ซึ่งเป็นหน่วยความยาวคลื่นของแสงและระยะห่างระหว่างอะตอมในสสารควบแน่นที่มีการวัดในบางครั้ง ตั้งชื่อตามตัวเขา หน่วยนี้ก็มีการใช้งานในผลิกศาสตร์และสเปกโทรสโกปี

แอ่งอ็องสเตริมบนดวงจันทร์ตั้งชื่อเพื่อให้เกียรติแก่เขา

## เสียชีวิต
อันเดิช อ็องสเตริมเสียชีวิตจากเยื่อหุ้มสมองอักเสบในเดือนมิถุนายน ค.ศ. 1874 เพียงไม่กี่วันก่อนวันเกิดครบรอบ 60 ปี

## อ้างอิง

## อ่านเพิ่ม
* 

## แหล่งข้อมูลอื่น
*

หมวดหมู่:บุคคลที่เสียชีวิตในปี พ.ศ. 2417
หมวดหมู่:บุคคลที่เกิดในปี พ.ศ. 2357
หมวดหมู่:ศิษย์เก่าจากมหาวิทยาลัยอุปซอลา
หมวดหมู่:นักดาราศาสตร์ชาวสวีเดน
หมวดหมู่:นักฟิสิกส์ชาวสวีเดน
บัลเมอร์

**บัลเมอร์** (Balmer) อาจหมายถึง
* โยฮัน ยาค็อพ บัลเมอร์ - นักฟิสิกส์ชาวสวิส
* อนุกรมบัลเมอร์ - ชุดของสเปกตรัมของไฮโดรเจน ค้นพบโดยโยฮัน ยาค็อพ บัลเมอร์
* วิลเฮ็ล์ม บัลเมอร์ - จิตรกรชาวสวิส ลูกชายของโยฮัน ยาค็อพ บัลเมอร์
* บัลเมอร์ (แอ่งดวงจันทร์) - หลุมอุกกาบาตบนดวงจันทร์ที่ตั้งชื่อตามโยฮัน ยาค็อพ บัลเมอร์
โซดิแอก

**โซดิแอก** () เป็น บอยแบนด์ของเกาหลีใต้ที่ก่อตั้งโดย One Cool Jacso ปัจจุบันกลุ่มประกอบด้วยสมาชิกเก้าคน ได้แก่ ฮยอนซิก, เซยัน, เล็กซ์, บอมซู, กยูมิน, เวน, ซิง, ดาวิน และ ลีโอ กลุ่มเปิดตัวอย่างเป็นทางการในวันที่ 25 เมษายน พ.ศ. 2566 ด้วยการเปิดตัวดิจิทัลซิงเกิลชื่อ "Throw A Dice"

## สมาชิก
* ฮยอนซิก 
* เซยัน 
* เล็กซ์  – leader
* บอมซู 
* กยูมิน 
* เวน 
* ซิง 
* ดาวิน 
* ลีโอ 

## ผลงานเพลง
### อีพี

## อ้างอิง

## แหล่งข้อมูลอื่น

หมวดหมู่:กลุ่มดนตรีที่ก่อตั้งในปี พ.ศ. 2566
หมวดหมู่:กลุ่มดนตรีเคป็อป
หมวดหมู่:เคป็อป
หมวดหมู่:นักร้องเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีสัญชาติเกาหลี
อ็องสเตริม (แก้ความกำกวม)

**อ็องสเตริม** () หรือ **อังสตรอม** () อาจหมายถึง
* อันเดิช ยูนัส อ็องสเตริม — นักฟิสิกส์ชาวสวีเดน
* คนืต อ็องสเตริม — นักฟิสิกส์ชาวสวีเดน บุตรของอันเดิช ยูนัส อ็องสเตริม
* อังสตรอม — หน่วยความยาว ตั้งชื่อตามอันเดิช ยูนัส อ็องสเตริม
หอสมุดแห่งชาติ เฉลิมพระเกียรติ ร.9 นครราชสีมา

**หอสมุดแห่งชาติเฉลิมพระเกียรติ ร.9 นครราชสีมา** เป็นหน่วยงานสังกัด สำนักศิลปากรที่ 10 นครราชสีมา กรมศิลปากร กระทรวงวัฒนธรรม ก่อสร้างขึ้นโดยดำริของพลเอกเปรม ติณสูลานนท์ ประธานองคมนตรี และรัฐบุรุษเมื่อครั้งดำรงตำแหน่งนายกรัฐมนตรี เพื่อเป็นการเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสมหามงคลเฉลิมพระชนมพรรษา 5 รอบ และเสด็จเถลิงถวัลยราชสมบัติ 40 พรรษา

การก่อสร้างเพื่อต้องการให้เป็นแหล่งเรียนรู้แก่เด็ก เยาวชน และประชาชน ในจังหวัดนครราชสีมาและจังหวัดใกล้เคียง 

## ประวัติความเป็นมา
พลเอกเปรม ติณสูลานนท์ มีดำริก่อสร้างหอสมุดในพื้นที่จังหวัดนครราชสีมา โดยต้องการให้เป็นอาคารที่เกิดประโยชน์ต่อประชาชนมากที่สุด ทั้งงานด้านห้องสมุด และงานการประกอบกิจกรรมต่าง ๆ ของชาวนครราชสีมา โดยได้รับความร่วมมือร่วมใจของชาวจังหวัดนครราชสีมาและประชาชนชาวไทยทั่วสารทิศ ที่ได้ร่วมกันบริจาคเงินและทรัพย์สิน เพื่อสมทบในการก่อสร้างอาคารหอสมุด

* วันที่ 23 มีนาคม 2530 เริ่มวางศิลาฤกษ์ เพื่อก่อสร้างอาคารหอสมุดแห่งชาติเฉลิมพระเกียรติ ร.9 นครราชสีมา ออกแบบให้เป็นอาคารทรงไทยโดยกองสถาปัตยกรรม กรมศิลปากร โดยมีนายเกรียงไกร สัมปัตชลิต เป็นสถาปนิก 
* วันที่ 25 พฤศจิกายน 2530 ก่อสร้างแล้วเสร็จ และได้รับพระบรมราชานุญาตให้ใช้ชื่อว่า **หอสมุดแห่งชาติเฉลิมพระเกียรติ ร.9 นครราชสีมา**
* วันที่ 26 ธันวาคม 2530 เปิดบริการประชาชนเป็นครั้งแรก โดยพลเอกเปรม ติณสูลานนท์ เป็นประธานในพิธีเปิด

## การให้บริการ

หอสมุดแห่งชาติเฉลิมพระเกียรติ ร.9 นครราชสีมา จัดบริการทรัพยากรสารสนเทศประเภทต่าง ๆ แยกตามห้องบริการ

### อาคาร 1
; ชั้น 1
* ห้องหนังสือพิมพ์และวารสาร บริการวารสาร และหนังสือพิมพ์รายวัน รายสัปดาห์ รายปักษ์ และรายเดือน ทั้งภาษาไทย และภาษาต่างประเทศ
* ห้องหนูรักหนังสือ บริการหนังสือสําหรับเด็กก่อนวัยเรียน ถึงชั้นประถมศึกษาตอนปลาย รวมทั้งวัสดุอุปกรณ์ ส่งเสริมทักษะการเรียนรู้ต่าง ๆ
* ห้องฉายภาพยนตร์ 3 มิติ บริการฉายภาพยนตร์เพื่อส่งเสริมการเรียนรู้ต่าง ๆ ให้กับเด็ก เยาวชนและประชาชนผู้สนใจ อาคาร 1 ชั้น 2
* ห้องจัดกิจกรรมอเนกประสงค์ บริการการจัดประชุมสัมมนา สําหรับหน่วยงานต่าง ๆ

### อาคาร 2
; ชั้น 1
* ห้องหนังสือทั่วไป บริการหนังสือทั่วไป หมวด 000 – 800
*ห้องบริการอินเทอร์เน็ต บริการสืบค้นข้อมูลผ่านทางเว็บไซต์ต่าง ๆ และบริการข้อมูลออนไลน์จากฐานข้อมูลของหอสมุดแห่งชาติ
; ชั้น 2
* ห้องค้นคว้า บริการหนังสืออ้างอิง รายงานการวิจัย วิทยานิพนธ์ หนังสือทั่วไปหมวด 900 หนังสือท้องถิ่น หนังสือที่จัดพิมพ์โดยกรมศิลปากร และหนังสือภาษาต่างประเทศ
* ห้องอีสานศึกษา บริการเอกสารโบราณ เช่น คัมภีร์ใบลาน สมุดไทยดำ สมุดไทยขาว หนังสือหายาก และราชกิจจานุเบกษา

## อ้างอิง

หมวดหมู่:สิ่งก่อสร้างในอำเภอเมืองนครราชสีมา
หมวดหมู่:หอสมุดแห่งชาติ
หมวดหมู่:สิ่งก่อสร้างตั้งแต่ พ.ศ. 2530
หมวดหมู่:สถานที่ที่ตั้งชื่อตามพระนามของพระบาทสมเด็จพระมหาภูมิพลอดุลยเดชมหาราช บรมนาถบพิตร
ทิวเขาดงพญาเย็น

**ทิวเขาดงพญาเย็น** เป็นทิวเขาที่ทอดตัวต่อเนื่องจากทิวเขาเพชรบูรณ์ เป็นแนวกั้นเขตระหว่างภาคกลางและภาคตะวันออกเฉียงเหนือของประเทศไทย เริ่มจากจังหวัดลพบุรี ผ่านบางส่วนของนครราชสีมาจนถึงนครนายก รวมความยาวประมาณ 129 กิโลเมตร

หลักฐานที่เก่าแก่ที่สุดที่อ้างถึงดงพญาเย็น ปรากฏเป็นข้อความที่พระเจ้าอู่ทอง ปฐมกษัตริย์แห่งกรุงศรีอยุธยา ตอบพระราชสาส์นไปถึงพระเจ้าฟ้างุ้ม ปฐมกษัตริย์แห่งล้านช้าง เมื่อครั้งเจ้าฟ้างุ้มคิดขยายดินแดนลงมายังลุ่มน้ำเจ้าพระยา ในชื่อ "ดงสามเส้า" ความว่า "เฮาหากเป็นพี่น้องกันมาตั้งแต่ขุนบรมพุ้นดาย  เจ้าอยากได้บ้านได้เมือง ให้เจ้าเอาแต่เขตแดนดงสามเส้า (ดงพญาไฟ) เมือเท่าพูพะยาผ่อและแดนเมืองนะคอนไทเป็นเจ้าท้อน  อันหนึ่งข้อยจักส่งน้ำอ้อยน้ำตาลซู่ปี  อันหนึ่ง ลูกหญิงข้าชื่อนางแก้วยอดฟ้า ใหญ่มาแล้วจักส่งเมือให้ปัดเสื่อปูหมอนแก่เจ้าฟ้าแล…"

ช่องเขาบริเวณทิวเขาดงพญาเย็นเป็นช่องเขาสำคัญแต่โบราณ ปรากฏโบราณสถานที่พบระหว่างเส้นทางคือ ปรางค์นางผมหอมใกล้บ้านโคกคลี แสดงว่าการติดต่อระหว่างเมืองพระนครผ่านเมืองพิมายไปยังละโว้ (ลพบุรี) และเมืองศรีเทพ ล้วนต้องผ่านเส้นทางนี้ ในสมัยอยุธยาเส้นทางผ่านดงพญาเย็นช่วงจากลพบุรีไปโคราช เป็นเส้นทางที่กองทัพของเจ้าสามพระยาและสมเด็จพระนเรศวรมหาราชใช้เดินทัพไปโจมตีเมืองเขมร 

ในอดีตเรียกดงพญาเย็นว่า **ดงพญาไฟ** มีคำกล่าวว่า ใครที่ต้องเดินทางผ่านดงพญาไฟ ให้เตรียมหม้อดินติดตัวไปด้วย สำหรับใส่กระดูกของตัวเองฝากเพื่อนกลับมาด้วย ภายหลังพระบาทสมเด็จพระปิ่นเกล้าเจ้าอยู่หัวกราบทูลพระบาทสมเด็จพระจอมเกล้าเจ้าอยู่หัว ขอให้เปลี่ยนชื่อเรียกว่า "ดงพญาเย็น"

## อ้างอิง

หมวดหมู่:เทือกเขาในประเทศไทย
หมวดหมู่:ภูมิศาสตร์ของจังหวัดเพชรบูรณ์
หมวดหมู่:ภูมิศาสตร์ของจังหวัดลพบุรี
หมวดหมู่:ภูมิศาสตร์ของจังหวัดนครราชสีมา
หมวดหมู่:ภูมิศาสตร์ของจังหวัดนครนายก
หมวดหมู่:ภูมิศาสตร์ของจังหวัดชัยภูมิ
หมวดหมู่:ภูมิศาสตร์ของจังหวัดสระบุรี
ศาสนาฮินดูกับกลุ่มแอลจีบีที

มุมมองของศาสนาฮินดูต่อกลุ่มแอลจีบีทีอย่างเกย์, เลสเบียน, รักร่วมสองเพศ, และกะเทยต่างมีความเชื่อที่หลากหลาย และกลุ่มฮินดูศาสนิกชนต่างมีมุมมองของตนเอง คัมภีร์ฮินดูบางเล่มบันทึกว่ารักร่วมเพศเป็นประสบการณ์ธรรมชาติและสนุกสนาน กามสูตรยืนยันและยอมรับการมีความสัมพันธ์ระหว่างเพศเดียวกัน และมีวัดในฮินดูแกะสลักประติมากรรมการร่วมเพศระหว่างชายรักร่วมเพศและหญิงรักร่วมเพศ คัมภีร์พระเวทไม่ได้ระบุถึงการห้ามรักร่วมเพศ และมีเทพเจ้าในศาสนาฮินดูที่ไม่สามารถกำหนดลักษณะเพศได้ โดยถูกจัดว่าเป็นกลุ่มหลายหลายทางเพศ ความสัมพันธ์ระหว่างเพศเดียวกันและการเบี่ยงเบนทางเพศมักปรากฏในศาสนาฮินดูนับตั้งแต่ยุคพระเวทจนถึงยุคใหม่ โดยพบในพิธีกรรม, ตำรา, ข้อบัญญัติ, ตำนานทางศาสนา, และตำนานมุขปาฐะ หรือแม้แต่รูปสลัก

คัมภีร์อรรถศาสตร์ (Arthaśāstram) บัญญัติให้รักร่วมเพศเป็นสิ่งที่ผิด และถือเป็นการละเว้นการครองพรหมจรรย์ (อย่างไรก็ตาม หมายความรวมถึงการมีสัมพันธ์กับเพศตรงข้ามด้วย) คัมภีร์ธรรมศาสตร์ (Dharmashastra) ไม่ได้ถือว่าการรักร่วมเพศเป็นสิ่งที่ผิดแต่ไม่ถูกทำนองคลองธรรม โดยไม่มีการบัญญัติชัดเจนในแง่ศาสนาและศีลธรรม คัมภีร์มนูสมฤติ (Manusmṛiti) ถือว่ารักร่วมเพศต้องปฏิบัติในเกวียนที่ลากด้วยวัวในฐานะสิ่งโสมมในการประกอบพิธีกรรม เพราะพราหมณ์ต้องชำระให้บริสุทธิ์ด้วยการจุ่มน้ำพิธีกรรม

ในปี พ.ศ. 2552 ศาลสูงสุดแห่งเมืองนิวเดลีพิพากษายกฟ้องรักร่วมเพศไม่ถือเป็นเรื่องผิดกฎหมาย แต่ศาลสูงสุดอินเดียกลับคำพิพากษา ศาลสูงสุดอินเดียซึ่งมีคำพิพากษาในภายหลังในปี พ.ศ. 2561 ได้กลับคำพิพากษาก่อนหน้านี้และตัดสินให้การมีเพศสัมพันธ์และความสัมพันธ์แบบรักร่วมเพศเป็นความผิดอาญา นักบวชฮินดูบางคนได้ประกอบพิธีแต่งงานเพศเดียวกันภายในวัดฮินดูด้วย

## อ้างอิง

## หนังสืออ่านเพิ่มเติม
**Gandhi's Tiger and Sita's Smile: Essays on Gender, Sexuality and Culture* by Ruth Vanita. Yoda Press, 2005.
**Homosexuality and World Religions* by Arlene Swidler. Trinity Press International.
*''Love's Rite: Same-Sex Marriage in India and the West'' by Ruth Vanita. Penguin Books India, 2005.
**Neither Man Nor Woman: The Hijras of India* by Serena Nanda. Wadsworth Publishing Co., 1999.
**Same-Sex Love In India: Readings from Literature and History* by Ruth Vanita and Saleem Kidwai. Palgrave, 2001.
**The Complete Kama Sutra* by Alain Danielou. Park Street Press, 1994.
**The Man Who Was a Woman and Other Queer Tales from Hindu Lore* by Devdutt Pattanaik. Harrington Park Press, 2002.
**Third Sex, Third Gender: Beyond Sexual Dimorphism in Culture and History* by Gilbert Herdt. Zone Books, 1993.

## แหล่งข้อมูลอื่น

*The Gay and Lesbian Vaishnava Association – Information and support for GLBTI Vaishnavas and Hindus.
*'Hinduism does not condemn homosexuality'
*Pink Pages, India's National Gay and Lesbian Magazine - Interview of Amara Das Wilhelm, founder of GALVA.

หมวดหมู่:กลุ่มบุคคลที่มีความหลากหลายทางเพศกับสังคม
หมวดหมู่:กลุ่มบุคคลที่มีความหลากหลายทางเพศกับศาสนาฮินดู
หมวดหมู่:กลุ่มบุคคลที่มีความหลากหลายทางเพศในประเทศอินเดีย
อุบัติการณ์ยานใต้น้ำไททัน พ.ศ. 2566

เมื่อวันที่ 18 มิถุนายน 2023 *ไททัน* ซึ่งเป็นยานใต้น้ำที่ดำเนินการโดยโอเชียนเกต หายไปในน่านน้ำสากลในมหาสมุทรแอตแลนติกเหนือ ห่างจากชายฝั่งนิวฟันด์แลนด์ ประเทศแคนาดา ออกไปราว  ยานใต้น้ำที่มีผู้โดยสาร 5 คนลำนี้อยู่ระหว่างการเดินทางท่องเที่ยวเพื่อชมซากเรือ ''ไททานิก'' ยานขาดการติดต่อไป 1 ชั่วโมง 45 นาทีหลังจากการดำลงไปยังซากเรือ เจ้าหน้าที่ได้รับแจ้งเมื่อยานลำนี้ไม่ปรากฏขึ้นอีกตามเวลาที่กำหนดภายในวันนั้น

ในวันที่ 22 มิถุนายน หลังจากการค้นหาเกือบ 80 ชั่วโมง ยานใต้น้ำที่ควบคุมระยะไกล (ROV) ได้ค้นพบบริเวณเศษซากที่มีชิ้นส่วนของ *ไททัน* ห่างจากหัวเรือ *ไททานิก* ประมาณ 488 เมตร (1,600 ฟุต) เชื่อกันว่าโครงสร้างต้านความดันของยานล้มเหลวอย่างรุนแรงหลังจาก *ไททัน* เริ่มดิ่งลงเพียงไม่กี่ชั่วโมง ทำให้ทุกคนในยานเสียชีวิตทันที

ก่อนหน้านี้มีความกังวลเกี่ยวกับความปลอดภัยของยานใต้น้ำ *ไททัน* แม้ว่าผู้บริหารของโอเชียนเกตจะปฏิเสธที่จะรับรองยานโดยให้เหตุผลว่าระเบียบการด้านความปลอดภัยที่มากเกินไปเป็นอุปสรรคต่อนวัตกรรม ความพยายามในการค้นหาและกู้ภัยดำเนินการโดยทีมนานาชาติที่นำโดยหน่วยยามฝั่งสหรัฐ กองทัพเรือสหรัฐ และหน่วยยามฝั่งแคนาดา เครื่องบินจากกองทัพอากาศแคนาดาและกองกำลังรักษาดินแดนทางอากาศของสหรัฐ เรือของกองทัพเรือแคนาดา เรือพาณิชย์ เรือวิจัย และยานใต้น้ำที่ควบคุมระยะไกลก็มีส่วนร่วมในการค้นหาเช่นกัน

## คลังภาพ

ไฟล์:Titan (modélisation sketchup - twilight render - Gimp).jpg



ไฟล์:OceanGate Titan schematic nevernude.svg



ไฟล์:Logitech F710, forward.jpg



ไฟล์:Coast Guard holds press briefing for missing submersible 900 miles east of Cape Cod.webm



ไฟล์:Deep Energy, IMO 9481154 at the Tweede Werkhaven, Port of Rotterdam pic2.JPG



ไฟล์:2023-06-20 - New York ATC message about the missing submersible 'Titan' (cropped).jpg



ไฟล์:Coast Guard, partners hold press briefing for 21-ft submersible Titan 900 miles east of Cape Cod (DOD 109721208).webm



ไฟล์:Coast Guard holds press briefing about discovery of debris belonging to the 21-ft submersible, Titan (DOD 109724174).webm



ไฟล์:Wreckage of Titan submersible aft section.png



ไฟล์:OceanGate Titan submersible ocean floor footage.webm



ไฟล์:Forward dome salvage operation (Videoframe 93431).png



ไฟล์:Videoframe 125654.png



ไฟล์:U.S. Coast Guard marine safety engineers conduct a survey of the aft titanium endcap from Titan - 231001-G-G0000-1001.jpg


## อ้างอิง

หมวดหมู่:อาร์เอ็มเอส ไททานิก
หมวดหมู่:บทความที่มีแผนที่ตำแหน่งโอเอสเอ็ม
หมวดหมู่:Coordinates on Wikidata
หมวดหมู่:อุบัติเหตุทางทะเลใน พ.ศ. 2566
หมวดหมู่:เหตุการณ์ในเดือนมิถุนายน พ.ศ. 2566
โอเชียนเกต

**โอเชียนเกต อิงค์** () เป็นบริษัทเอกชนของสหรัฐฯ ในเมืองเอเวอเรตต์ รัฐวอชิงตัน สหรัฐ ซึ่งให้บริการยานใต้น้ำสำหรับการท่องเที่ยว อุตสาหกรรม การวิจัย และการสำรวจ บริษัทก่อตั้งขึ้นในปี 2009 โดยสต็อกตัน รัช และกิลเลอร์โม เซินไลน์

บริษัทได้ซื้อยานใต้น้ำแอนติโพดส์ และต่อมาก็ได้สร้างยานของตนเอง 2 ลำ ได้แก่ *ไซคลอปส์ 1* และ *ไททัน* ในปี 2021 โอเชียนเกตเริ่มให้นักท่องเที่ยวจ่ายเงินเพื่อขึ้น *เรือไททัน* ไปเยี่ยมชม ซากเรือ ''ไททานิก''   ในปี 2022 ราคาของผู้โดยสารในการสำรวจซากเรือ *ไททานิก* ของโอเชียนเกตอยู่ที่ 250,000 เหรียญสหรัฐต่อคน

ในวันที่ 18 มิถุนายน 2023 ระหว่างการเดินทางไปยังซากเรือ *ไททานิก* โอเชียนเกตขาดการติดต่อกับ ''ไททัน'' และ *ไททัน* ไม่สามารถกลับขึ้นมาตามเวลาและสถานที่ที่กำหนดได้ เนื่องจากโอเชียนเกตไม่มีความพร้อมในการบริการหรือกู้เรือ จึงนำไปสู่การปฏิบัติการค้นหาและกู้ภัยระหว่างประเทศ เมื่อวันที่ 22 มิถุนายน ได้รับการยืนยันว่าผู้โดยสารในเรือ *ไททัน* ทั้งหมด ซึ่งรวมถึงสต็อกตัน รัช ผู้ก่อตั้งบริษัทด้วย เสียชีวิต โดยสันนิษฐานว่าเกิดจากการระเบิดแบบยุบทันที และพบซากยานจมอยู่ก้นทะเลใกล้กับซากเรือไททานิก

## อ้างอิง

## แหล่งข้อมูลอื่น

* เว็บไซต์โอเชี่ยนเกท 
*  ร่วมกับนักข่าว David Pogue จาก *CBS Sunday Morning*

หมวดหมู่:หมายเลขไอเอ็มโอ
จี้ เยี่ยน

**จี้ เยี่ยน** (; เสียชีวิต ค.ศ. 224) ชื่อรอง **จื่อซิว** () เป็นขุนนางจีนของรัฐง่อก๊กในยุคสามก๊กของจีน เป็นคนหุนหันพลันแล่น เห็นว่าตัวเองสูงส่งกว่าผู้อื่นและมักถือเอาหลักคุณธรรมสูงส่งในการวิจารณ์และดูหมิ่นผู้อื่น ขณะที่จี้ เยี่ยนรับราชการในสำนักคัดเลือก (เทียบเท่ากับแผนกทรัพยากรบุคคลในปัจจุบัน) ได้เสนอแนวคิดสุดโต่งในการปฏิรูประบบราชการโดยการลดขั้นและถอนถอนข้าราชการโดยพิจารณาจากการประเมินคุณธรรมประจำบุคคล แนวคิดของจี้ เยี่ยนไม่ได้การยอมรับอย่างมากเนื่องจากเขาสร้างความไม่พอใจให้กับเหล่าเพื่อนขุนนาง ซึ่งกล่าวหาว่าเขาประพฤติมิชอบและมีอคติ เมื่อเพื่อนขุนนางอย่างลกซุน, ลู่ เม่า และจู จฺวี้แนะนำให้จี้ เยี่ยนปรับเปลี่ยนพฤติกรรมที่ก้าวร้าว แต่จี้ เยี่ยนก็เพิกเฉิยต่อคำแนะนำที่หวังดีเหล่านั้น ในปี ค.ศ. 224 จี้ เยี่ยนฆ่าตัวตายหลังถูกปลดจากตำแหน่งด้วยข้อหาการประพฤติมิชอบ

## ดูเพิ่ม
* รายชื่อบุคคลในยุคสามก๊ก

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).
* 

หมวดหมู่:บุคคลที่เสียชีวิตในปี พ.ศ. 767
หมวดหมู่:ขุนนางของง่อก๊ก
หมวดหมู่:ผู้ฆ่าตัวตายในง่อก๊ก
หมวดหมู่:ข้าราชการของซุนกวน
การยุบตัวจากความโน้มถ่วง

thumb|แบบจำลองกลไกการยุบตัวจากความโน้มถ่วง
**การยุบตัวจากความโน้มถ่วง** (gravitational collapse) เป็นปรากฏการณ์ทางฟิสิกส์ที่วัตถุไม่สามารถต้านทานความโน้มถ่วงได้และทำให้เกิดการยุบตัวลงสู่ศูนย์กลาง

## ดาราศาสตร์
ในทางดาราศาสตร์ การยุบตัวจากความโน้มถ่วงเป็นปรากฏการณ์ทางกายภาพที่ดาวฤกษ์ไม่สามารถทนต่อความโน้มถ่วง ของตัวเองได้และพังทลายลง

ในขณะที่ดาวฤกษ์ถูกกดเข้าหาศูนย์กลางเนื่องจากความโน้มถ่วง ตัวดาวยังคงมีขนาดคงที่เนื่องจากการเคลื่อนที่ด้วยความร้อนของพลาสมาและแรงผลักทางไฟฟ้า เมื่อปฏิกิริยานิวเคลียร์ฟิวชันดำเนินไปเรื่อย ๆ จนในที่สุดนิวเคลียสของอะตอมที่มีมวลอะตอมน้อยถูกเผาผลาญหมดไปและแรงผลักจะอ่อนลง จึงทำให้ปฏิกิริยานิวเคลียร์ฟิวชันหยุดลง เมื่อถึงจุดนี้ จะทำให้ดาวเกิดการบีบอัดมากขึ้น และจะหยุดการบีบอัดเมื่อปฏิกิริยานิวเคลียร์ฟิวชันเริ่มขึ้นอีกครั้ง แต่เมื่อถึงจุดที่แกนดาวฤกษ์เต็มไปด้วยธาตุเหล็ก (นิวเคลียสของอะตอมที่มีเลขอะตอมใกล้เคียงธาตุเหล็กเป็นนิวเคลียสที่เสถียรที่สุดและไม่เกิดปฏิกิริยานิวเคลียร์ฟิวชันอีก) คราวนี้ธาตุเหล็กจะดูดกลืนรังสีแกมมา และเปลี่ยนให้เป็นฮีเลียมและนิวตรอน และเกิดการแตกตัวด้วยแสงขึ้น จากนั้นใจกลางของดาวก็กลายเป็นเหมือนช่องว่าง และสสารรอบ ๆ ก็พังทลายลงมาตรงกลางและถูกบีบอัด การบีบอัดนี้สร้างแกนกลางขึ้น และคลื่นกระแทกที่สะท้อนจากแกนกลางจะกระจายออกไปด้านนอก ทำให้ดาวฤกษ์ยุบตัว นี่คือสิ่งที่เรียกว่า **การยุบตัวจากความโน้มถ่วง** และจะเกิดเป็นมหานวดาราขึ้นในที่สุด

หลังจากนั้นแกนกลางที่บีบอัดจะกลายเป็นหลุมดำหรือดาวนิวตรอน

นอกจากนี้ ในการทำนายทางทฤษฎี ยังพิจารณาถึงการมีอยู่ของ ดาวควาร์ก ซึ่งนิวเคลียสถูกแยกสลายต่ออีกจนอยู่ในรูปของควาร์ก

## โลกศาสตร์
ในสาขาโลกศาสตร์ การยุบตัวจากความโน้มถ่วงเป็นปรากฏการณ์ทางกายภาพที่ภูเขาและที่ลาดเอียงไม่สามารถต้านทานแรงโน้มถ่วงของโลกและพังทลายลง ในกรณีของสิ่งปลูกสร้างภูเขาไฟ จะเรียกอีกอย่างว่า **การยุบส่วนตัด** (sector collapse) เมื่อปรากฏการณ์นี้เกิดขึ้นในภูเขาไฟที่ยังคุกรุ่นอยู่ อาจเกิดการไหลตะกอนภูเขาไฟได้

## อ้างอิง

หมวดหมู่:ความโน้มถ่วง
การหักลบเฟรมมืด

[thumb|ภาพเฟรมมืดที่ถ่ายจากกล้อง [Nikon D300]]
**การหักลบเฟรมมืด** (dark-frame subtraction) เป็นหนึ่งในกระบวนการการประมวลผลสัญญาณเพื่อขจัดสัญญาณรบกวน ที่เกิดจากกระแสมืดประจุไฟฟ้าในกล้องดิจิทัล

กระบวนการนี้มีความสำคัญในการถ่ายภาพทางดาราศาสตร์ เช่นเดียวกันกับการปรับแก้สนามราบ

## หลักการ
สัญญาณรบกวนกระแสมืดคือสัญญาณรบกวนที่เกิดจากกระแสมืดซึ่งเกิดจากสัญญาณรบกวนจอห์นสัน–นือควิสต์จากความร้อนที่คาดเดาไม่ได้ในเซนเซอร์รูปภาพ เช่น CCD และ CMOS สัญญาณรบกวนจากกระแสไฟฟ้ามืดในภาพมีหลายรูปแบบ โดยระดับของสัญญาณรบกวนจะขึ้นอยู่กับเวลาการเปิดรับแสงและอุณหภูมิ

การหักลบเฟรมมืดจะแก้ไขสัญญาณรบกวนในกระแสมืดโดยใช้ประโยชน์จากข้อเท็จจริงที่ว่าระดับของสัญญาณรบกวนในกระแสมืดขึ้นอยู่กับเวลาการเปิดรับแสงและอุณหภูมิ โดยก่อนอื่นหลังจากที่ทำการถ่ายภาพแล้วก็ให้ถ่ายอีกภาพด้วยระยะเวลาเปิดรับแสงเท่ากันแต่บังแสงให้มิด เพื่อจะให้ได้แต่สัญญาณรบกวนกระแสมืด จากนั้นจึงนำข้อมูลสัญญาณรบกวนที่ได้นี้มาหักลบออกจากภาพเดิม เท่านี้ก็จะได้ภาพสุดท้ายที่ปรับแก้ให้สัญญาณรบกวนหายไป

## อ้างอิง

หมวดหมู่:การประมวลผลภาพ
หมวดหมู่:การถ่ายภาพทางดาราศาสตร์
หมวดหมู่:การถ่ายภาพดิจิทัล
สถานีรถไฟคูมาโมโตะ

**สถานีรถไฟคูมาโมโตะ** (Kumamoto Station) เป็นสถานีรถไฟหลักของนครคูมาโมโตะ ให้บริการโดยบริษัทรถไฟคีวชู (JR คีวชู) และบริษัทรถไฟบรรทุกญี่ปุ่น (JR Freight) ตั้งอยู่ในเขตนิชิ ของนครคูมาโมโตะ จังหวัดคูมาโมโตะ โดยเป็นสถานีบนเส้นทางรถไฟคีวชูชิงกันเซ็ง และสายหลักคาโงชิมะ และเป็นสถานีปลายทางของเส้นทางรถไฟสายหลักโฮฮิ รถไฟทุกขบวนจอดที่สถานีนี้

ที่หน้าสถานีรถไฟเป็นที่ตั้งของสถานีรถรางคูมาโมโตะเอกิมาเอะ ซึ่งให้บริการเส้นทางรถรางไฟฟ้าคูมาโมโตะ เชื่อมต่อกับบริเวณใจกลางเมืองและชานเมือง นอกจากนี้ยังมีสถานีขนส่งรถโดยสารประจำทางอยู่บริเวณสถานีรถไฟด้วย

วันที่ 12 มีนาคม พ.ศ. 2554 ได้มีการเปิดใช้งานเส้นทางคีวชูชิงกันเซ็งทั้งสาย อาคารสถานีเดิมฝั่งรถไฟสายธรรมดา (ทางออกตะวันออก) เรียกใหม่ว่า 'ทางออกชิรากาวะ' และทางออกทิศตะวันตกได้เรียกใหม่ว่า 'ทางออกชิงกันเซ็ง' และได้ยกระดับรางรถไฟสายธรรมดาทั้งหมดเสร็จสิ้นเมื่อวันที่ 17 มีนาคม พ.ศ. 2561 ส่วนอาคารสถานีปัจจุบันแล้วเสร็จในวันที่ 16 มีนาคมของปีถัดไป ทางเข้าด้านหน้า (ทางออกชิรากาวะ) ออกแบบโดยสถาปนิก ทาดาโอะ อันโด  โดยได้รับแรงบันดาลใจจากกำแพงหินของปราสาทคูมาโมโตะ ในช่วงเวลาเดียวกันกับการยกระดับรางรถไฟได้เกิดโครงการพัฒนาขื้นใหม่จำนวนมากบริเวณสถานี ในวันที่ 23 เมษายน พ.ศ. 2564 ได้มีการเปิด *JR คูมาโมโตะซิตี้* โดยมี Amu Plaza Kumamoto เป็นห้างสรรพสินค้าอยู่ข้างสถานีรถไฟ

## ชานชาลา

## สถานีถัดไป

## อ้างอิง


หมวดหมู่:สถานีรถไฟในจังหวัดคูมาโมโตะ
หมวดหมู่:สถานีรถไฟของบริษัทรถไฟคีวชู
ดาวรอบขั้วท้องฟ้า

thumb|300px|ภาพถ่ายดาวที่หมุนรอบขั้วฟ้าเหนือ
300px|thumb|ดาวค้างฟ้าจะดูเหมือนหมุนไปรอบขั้วท้องฟ้าโดยไม่ตกลับขอบฟ้า
**ดาวรอบขั้วท้องฟ้า** (circumpolar star) คือดาวที่อยู่ใกล้กับขั้วท้องฟ้าเหนือ หรือ ขั้วท้องฟ้าใต้ ซึ่งมักจะไม่ตกลงไปอยู่ต่ำกว่าเส้นขอบฟ้าในระหว่างการเคลื่อนที่ในรอบวันจากการหมุนรอบตัวเองของโลก ดังนั้นจึงสามารถมองเห็นบนท้องฟ้ายามค่ำคืนได้ตลอดเวลา ณ จุดนั้น ดาวรอบขั้วท้องฟ้าที่ไม่ตกลับขอบฟ้าเลยจะเรียกว่า **ดาวค้างฟ้า** สามารถเห็นได้ตลอดทั้งปี หากไม่มีแสงอาทิตย์บดบังในเวลากลางวัน

## ดาวค้างฟ้า
ดาวดวงไหนบ้างถึงจะเป็นดาวค้างฟ้านั้นขึ้นอยู่กับว่าผู้สังเกตอยู่ในซีกโลกเหนือหรือซีกโลกใต้และอยู่ที่ละติจูดเท่าใด ความสูงของขั้วท้องฟ้าเหนือหรือใต้จะเท่ากับละติจูดของผู้สังเกตการณ์ หากมุมจากดาวดวงนั้นไปยังขั้วท้องฟ้าเป็นค่าน้อยกว่าละติจูดของผู้สังเกต ดาวดวงนั้นก็จะเป็นดาวค้างฟ้า

ตัวอย่างเช่น หากละติจูดของผู้สังเกตอยู่ที่ 45 องศาเหนือ ดาวที่อยู่ในตำแหน่งภายในไม่เกิน 45 องศาห่างจากขั้วฟ้าเหนือจะเป็นดาวค้างฟ้า และหากผู้สังเกตอยู่ที่ละติจูด 35 องศาใต้ ดาวที่อยู่ห่างจากขั้วท้องฟ้าใต้ภายในรัศมี 35 องศาจะเป็นดาวค้างฟ้า ส่วนดาวที่อยู่บนเส้นศูนย์สูตรท้องฟ้านั้นจะไม่อาจเป็นดาวค้างฟ้าได้ไม่ว่าจะอยู่ที่ใดบนโลกก็ตาม

หากทราบละติจูดของผู้สังเกตและเดคลิเนชัน δ ของดาว ก็สามารถรู้ได้ว่าเป็นดาวค้างฟ้าหรือไม่

ดาวบนซีกท้องฟ้าเหนือสำหรับผู้สังเกตการณ์ในซีกโลกเหนือ ให้คำนวณ 90° - δ

ตัวอย่างเช่น ดาวอัลฟาหมีใหญ่ มีเดคลิเนชัน +61°45' จะเป็นดาวค้างฟ้าเมื่ออยู่ที่ละติจูดเหนือ 28°15' N ขึ้นไป

ดาวบนซีกท้องฟ้าใต้สำหรับผู้สังเกตการณ์ในซีกโลกใต้ ให้คำนวณ 90° + δ

ตัวอย่างเช่น อัลฟาคนครึ่งม้า มีเดคลิเนชันที่ -60°50' และเป็นดาวค้างฟ้าสำหรับผู้สังเกตการณ์ที่ละติจูดใต้ 29°10' S ลงมา

## อ้างอิง

หมวดหมู่:ระบบพิกัดทรงกลมท้องฟ้า
ซันโดร โตนาลี

**ซันโดร โตนาลี** (; เกิด 8 พฤษภาคม ค.ศ. 2000) เป็นนักฟุตบอลอาชีพชาวอิตาลี ปัจจุบันเล่นในตำแหน่งมิดฟิลด์ตัวรับให้กับสโมสรนิวคาสเซิลยูไนเต็ด และทีมชาติอิตาลี

## ระดับสโมสร
### เบรชชา
#### 2017–2019: เซเรียบี
โตนาลีเปิดตัวระดับอาชีพให้กับเบรชชากัลโช เมื่อวันที่ 26 สิงหาคม ค.ศ. 2017 ขณะอายุ 17 ปี โดยลงมาเป็นตัวสำรองในเกมเยือนในเซเรียบี ที่แพ้ต่ออาเวลลิโน 1–2 เมื่อวันที่ 28 สิงหาคม ค.ศ. 2018 เขายิงประตูแรกในอาชีพได้ในเกมที่เอาชนะซาแลร์นิตานา 4–2 ในเซเรียบี เขาลงเล่นในลีกทั้งหมด 19 นัดในฤดูกาลแรกของเขาในฐานะผู้เล่นอาชีพ โดยยิงได้ 2 ประตูและทำอีก 2 แอสซิสต์ในเซเรียบี ฤดูกาล 2017–18

### เอซี มิลาน
#### 2021–22: แชมป์เซเรียอา
หลังจากบุกไปชนะซาสซูโอโล 3–0 เมื่อวันที่ 22 พฤษภาคม มิลานคว้าแชมป์สคูเด็ตโตครั้งแรกในรอบ 11 ปี โตนาลีลงเล่น 36 นัดในฤดูกาลนี้ ยิงได้ 5 ประตูและทำ 3 แอสซิสต์

ผลงานของโทนาลีในฤดูกาลนี้ได้รับความสนใจและยกย่องจากบรรดาเกจิฟุตบอลชื่อดังของอิตาลี เช่น ปาโอโล ดี กานีโอ, โรแบร์โต้ โดนาโดนี่ และฟาบีโอ กาเปลโล 

### นิวคาสเซิลยูไนเต็ด
ในวันจันทร์ที่ 3 กรกฎาคม 2023 นิวคาสเซิลยูไนเต็ดได้ประกาศการเซ็นสัญญากับโตนาลีในสัญญาระยะยาว 5 ปีโดยไม่เปิดเผยค่าตัว มีรายงานว่าอยู่ที่ประมาณ 70 ล้านยูโร ทำให้โตนาลีกลายเป็นนักเตะอิตาลีที่มีค่าตัวแพงที่สุดตลอดกาล

เขาเปิดตัวกับนิวคาสเซิลในการแข่งขันนัดเกียรติยศของ Allan Macgregor ที่เจอกับกลาสโกว์เรนเจอส์

## อ้างอิง

หมวดหมู่:นักฟุตบอลจากแคว้นลอมบาร์เดีย
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นเบรชชากัลโช
หมวดหมู่:ผู้เล่นเอซี มิลาน
หมวดหมู่:กองกลางฟุตบอลชาย
หมวดหมู่:ผู้เล่นในเซเรียอา
หมวดหมู่:ผู้เล่นในเซเรียบี
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชายชาวต่างชาติที่ค้าแข้งในประเทศอังกฤษ
สะพานปัทมา

**สะพานอเนกประสงค์ปัทมา** () โดยทั่วไปรู้จักกันในชื่อ **สะพานปัทมา** () เป็นสะพานถนน-รางรถไฟสองชั้นที่ข้ามแม่น้ำปัทมา ลำน้ำแตกสาขาสายหลักของแม่น้ำคงคาในประเทศบังกลาเทศ
สะพานนี้เชื่อม Louhajang Upazila ของ Munshiganj กับ Zazira Upazila ของ Shariatpur และส่วนเล็กของ Shibchar Upazila ของ Madaripur นายกรัฐมนตรี Sheikh Hasina ทำหน้าที่เปิดใช้งานสะพานนี้ในตอนเช้าวันที่ 25 มิถุนายน ค.ศ. 2022

สะพานนี้ถือเป็นโครงการก่อสร้างที่ท้าทายที่สุดในประวัติศาสตร์บังกลาเทศ สะพานแบบโครงเหล็กกล้ารองรับทางหลวงสี่เลนที่ชั้นบน และทางรถไฟเลนเดียวที่ชั้นล่าง สะพานนี้แบ่งออกเป็น 41 ส่วน แต่ละส่วนมีความยาว  และกว้าง  โดยทั้งหมดมีความยาว  ถือเป็นสะพานที่ยาวที่สุดในประเทศบังกลาเทศ โดยสะพานนี้ทอดข้ามแม่น้ำคงคาทั้งช่วงและความยาวทั้งหมด และมีความลึกของเสาเข็มที่สูงที่สุดในบรรดาสะพานใด ๆ ของโลกที่  และยังเป็นสะพานที่ลึกที่สุดในโลก โดยต้องตอกเสาเข็มลึกถึง 127 เมตร การก่อสร้างสะพานถือว่ามีความท้าทายเป็นพิเศษเนื่องจากความกว้างและความลึกของแม่น้ำปัทมา

มีการคาดการณ์ว่าสะพานนี้จะเพิ่มจีดีพีบังกลาเทศสูงถึงร้อยละ 1.23

## อ้างอิง

## แหล่งข้อมูลอื่น
*
* Bangladesh Bridge Authority, Padma Multipurpose Bridge
* Padma Bridge will Change Destiny of Bangladesh 


หมวดหมู่:สะพานรถไฟในประเทศบังกลาเทศ
หมวดหมู่:สะพานถนนในประเทศบังกลาเทศ
หมวดหมู่:สะพานถนน-รางรถไฟ
หมวดหมู่:สะพานแบบโครง
หมวดหมู่:สะพานที่ข้างแม่น้ำคงคา
วันดาราคติ

right|thumb|300x300px|สำหรับผู้สังเกตบนโลก สมมติว่า ณ เวลา <math>1</math> นั้นดวงอาทิตย์และดาวฤกษ์ที่อยู่ไกลโพ้นอยู่ ณ จุดเหนือศีรษะในเวลาเดียวกัน ที่เวลา <math>2</math> โลกหมุนรอบตัวเอง 360 องศา และดาวฤกษ์ดวงเดิมอยู่ที่จุดเหนือศีรษะอีกครั้ง (<math>1</math> → <math>2</math> = <math>1</math> วันดาราคติ) อย่างไรก็ตาม ดวงอาทิตย์ก็ขึ้นสู่เหนือศีรษะในเวลา <math>3</math> ซึ่งช้ากว่า <math>2</math> เล็กน้อย (<math>1</math> → <math>3</math> = <math>1</math> วันสุริยคติ)
**วันดาราคติ** (sidereal day) เป็นการแบ่งช่วงระยะเวลาแบบหนึ่งตามการเคลื่อนที่ในรอบวันเทียบกับตำแหน่งดาวฤกษ์ที่ปรากฏ

## วันดาราคติปรากฏ
**วันดาราคติปรากฏ** (apparent sidereal day) คือเวลาที่โลกหมุนรอบตัวเองไปครบรอบ 360 องศา หรือพูดให้เจาะจงกว่านั้นคือ ช่วงเวลาระหว่างที่ดาวฤกษ์ที่ใช้อ้างอิงเคลื่อนผ่านเส้นเมริเดียน 2 ครั้ง วันดาราคติปรากฏนั้นสั้นกว่าวันสุริยคติประมาณ 3 นาที 56 วินาที (86,400 วินาที) ซึ่งหมายความว่าโลกหมุนไปในทิศทางเดียวกับที่โคจรรอบดวงอาทิตย์ แม้ว่าโลกจะหมุนรอบ 360 องศาเมื่อเทียบกับดาวฤกษ์ แต่ในระหว่างนั้นโลกก็หมุนรอบดวงอาทิตย์ไปด้วย เมื่อมองเทียบกับดวงอาทิตย์แล้วจะต้องใช้เวลามากขึ้นอีกประมาณ 4 นาทีจึงจะเหมือนว่าหมุนครบรอบ

คาบการโคจรของโลกอยู่ที่ประมาณ 365.2422 วัน ดังนั้นความแตกต่างระหว่างวันดาราคติปรากฏกับวันสุริยคติคือ (360 องศา/ประมาณ 365.2422 วัน) x (86400 วินาที/360 องศา) = ประมาณ 236 วินาที = ประมาณ 3 นาที 56 วินาที

เหตุผลที่การนับวันดาราคติ 1 ปีมากกว่าการนับวันโดยปกติไป 1 วัน ก็คือเพราะโลกโคจรรอบดวงอาทิตย์ไปทีละน้อยทุก ๆ วัน ดังนั้นสำหรับผูสังเกตการณ์ที่อยู่บนโลกเมื่อผ่านไป 365 + 1/ 4 วัน โลกก็จะหมุนรอบตัวเองไป 366 + 1/4 รอบ (โลกโคจรไปในทิศทางเดียวกับการหมุนรอบตัวเอง ทั้งคู่จะทวนเข็มนาฬิกาเมื่อมองจากทิศเหนือ)

## วันดาราคติเฉลี่ย
เวลาเที่ยงคืน 0 นาฬิกาของเวลาดาราคติคือเวลาที่จุดวสันตวิษุวัตเคลื่อนผ่านเหนือเส้นเมริเดียน

**วันดาราคติเฉลี่ย** (mean sidereal day) คือวันดาราคติที่คำนวณจากการข้ามเส้นเมริเดียนของจุดวสันตวิษุวัตเฉลี่ย ไม่ใช่การข้ามเส้นเมริเดียนจริง

หมวดหมู่:หน่วยวัดในดาราศาสตร์
หมวดหมู่:หน่วยเวลา
หมวดหมู่:เวลาทางดาราศาสตร์
ตำบลสลุย

**สลุย** เป็น 1 ใน 10 ตำบลของอำเภอท่าแซะ จังหวัดชุมพร เป็นที่ตั้งของศาลพ่อตาหินช้าง หรือเรียกอีกชื่อว่าศาลพ่อศรีหริมงคล เป็นศาลที่ประดิษฐานรูปเคารพอันศักดิ์สิทธิ์ เป็นหินที่มีรูปร่างลักษณะเหมือนช้างมี 11 เศียร และเป็น 1 ใน 4 ตำบลของจังหวัดชุมพรที่มีอาณาเขตติดต่อกับสหภาพพม่า 

## ที่ตั้งและอาณาเขต
ตำบลสลุย มีอาณาเขตติดต่อกับเขตการปกครองข้างเคียง ดังนี้

* **ทิศเหนือ** ติดต่อกับตำบลสองพี่น้อง
* **ทิศตะวันออก** ติดต่อกับตำบลดอนยาง และตำบลชุมโค (อำเภอปะทิว)
* **ทิศใต้** ติดต่อกับตำบลหงษ์เจริญ และตำบลรับร่อ
* **ทิศตะวันตก** ติดต่อกับสหภาพพม่า

## ประวัติ
"สลุย" มีประวัติเล่าขานต่อกันมาว่า ในราว พ.ศ. 2329 เจ้าประดุงกษัตริย์พม่าได้ยกทัพมาทางปักษ์ใต้ 1 ทัพ ซึ่งมีแกงหวุ่นแมงญี อัครมหาเสนาบดีพม่า ยกทัพมาจากเมืองมะริด มาตีเมืองชุมพร เมืองไชยา ไปล้อมเมืองนครศรีธรรมราชไว้ การทำสงครามครั้งนี้ทำให้เกิดการเล่าลือกันต่อ ๆมาว่า ชาวบ้านที่ตั้งรกรากอยู่ในสลุยจัดเตรียมเสบียงไว้ยามเกิดศึกสงครามและในช่วงฤดูแล้งและได้นำครกตำข้าวทิ้งคลองไม่ให้ข้าศึกทำเสบียงได้ คงเหลือไว้แต่สากตำข้าวมากมาย ชาวบ้านจึงเรียกว่า “สากกะลุย” คำว่า “กะลุย” (ภาษาใต้) แปลว่า มาก ต่อมาเพี้ยนเป็น “สลุย” ในปัจจุบัน

ในอดีตตำบลสลุยเป็นตำบลที่มีพื้นที่ขนาดใหญ่มาก ใน พ.ศ. 2522 ทางราชการจึงแยกพื้นที่ในขณะนั้น ได้แก่ หมู่ 1 บ้านสามไกร, หมู่ 2 บ้านนายาว, หมู่ 3 บ้านสลุย, หมู่ 4 บ้านตาหงษ์, หมู่ 11 บ้านปากด่าน, หมู่ 12 บ้านบึงลัด แยกตั้งเป็นตำบลหงษ์เจริญ 

และใน พ.ศ. 2536 ได้แบ่งแยกพื้นที่ตำบลอีกครั้งเนื่องจากมีพื้นที่กว้างขวาง จึงแยกพื้นที่หมู่ 3 บ้านงาช้าง, หมู่ 4 บ้านร้านตัดผม, หมู่ 5 บ้านตาเงาะ, หมู่ 8 บ้านห้วยทรายขาว, หมู่ 10 บ้านห้วยใหญ่, หมู่ 12 บ้านสามล้าน, หมู่ 14 บ้านดวงดี แยกตั้งเป็นตำบลสองพี่น้อง 

## การแบ่งเขตการปกครอง

### การปกครองท้องที่
ตำบลสลุยแบ่งพื้นที่การปกครองออกเป็น 8 หมู่บ้าน ได้แก่

### การปกครองส่วนท้องถิ่น
ท้องที่ตำบลสลุย มีองค์กรปกครองส่วนท้องถิ่นเพียงแห่งเดียว คือ **องค์การบริหารส่วนตำบลสลุย** ครอบคลุมพื้นที่ตำบลสลุยทั้งหมด ซึ่งเป็นสภาตำบลสลุยที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลสลุยในวันที่ 30 มกราคม พ.ศ. 2539 จนถึงปัจจุบัน

## ประชากร
พื้นที่ตำบลสลุยประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 8,207 คน แบ่งเป็นชาย 4,102 คน หญิง 4,105 คน (เดือนธันวาคม 2565) เป็นตำบลที่มีจำนวนประชากรเป็นลำดับ 5 ในอำเภอท่าแซะ

:
: 
: 

 **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

สลุย
สลุย
หมวดหมู่:อำเภอท่าแซะ
หมวดหมู่:เขตแดนไทย–พม่า
ปีดาราคติ

**ปีดาราคติ** (sidereal year) คือระยะเวลาที่ผู้สังเกตการณ์จากบนโลกเห็นดวงอาทิตย์กลับมาสู่ตำแหน่งเดิมในทรงกลมท้องฟ้า เมื่อเทียบกับดาวฤกษ์ที่เป็นฉากหลัง กล่าวคือ เป็นเวลาที่ดวงอาทิตย์ต้องใช้เพื่อเคลื่อนไปรอบทรงกลมท้องฟ้า 360 องศา ซึ่งเท่ากับระยะเวลาที่โลกโคจรรอบดวงอาทิตย์ 1 รอบ

ความยาวของปีดาราคติคือ 365 วัน 06 ชั่วโมง 09 นาที 09.765 วินาที = 365.256 363 02 วัน (ค่า ณ ปี 2016.5) นานกว่าปีสุริยคติ 20 นาที 24.6 วินาที เมื่อนับโดยอ้างอิงจากจุดวสันตวิษุวัต ความแตกต่างนี้เกี่ยวข้องกับการเคลื่อนถอยของวิษุวัต

ความยาวของปีดาราคติเพิ่มขึ้น 1 วินาทีทุก ๆ 10,000 ปี เนื่องจากแรงรบกวนโดยดาวเคราะห์ดวงอื่นที่มีต่อโลก

## ดูเพิ่ม
* เวลาดาราคติ
* วันดาราคติ
* เวลาสุริยคติ
* คาบการโคจร

## อ้างอิง

หมวดหมู่:หน่วยเวลา
หมวดหมู่:ดวงอาทิตย์
หมวดหมู่:เวลาทางดาราศาสตร์
ปีสุริยคติ

**ปีสุริยคติ** (solar year หรือ tropical year) เป็นช่วงระยะเวลาที่ผู้สังเกตการณ์จากบนโลกเห็นดวงอาทิตย์เคลื่อนที่จากจุดวิษุวัต (จุดวสันตวิษุวัต หรือ จุดศารทวิษุวัต) หรือจุดอายัน (จุดครีษมายัน หรือ จุดเหมายัน) ไปตามสุริยวิถี จนกระทั่งกลับไปยังจุดเดิม

## ภาพรวม
ปีสุริยคติจะสั้นกว่าปีดาราคติประมาณ 20 นาที 24 วินาที (ในกรณีอ้างอิงจุดวสันตวิษุวัต) เนื่องจากการเคลื่อนถอยของวิษุวัตจากการหมุนควงของโลก ปีสุริยคติจะมีค่าแตกต่างกันไปขึ้นอยู่กับว่าอ้างอิงจากจุดวิษุวัตหรือจุดอายันไหน หากนำทั้งหมดมาเฉลี่ยกันจะเรียกว่า ปีสุริยคติเฉลี่ย

## ความเปลี่ยนแปลงของปีสุริยคติ
ความยาวของปีสุริยคติเฉลี่ยไม่คงที่และจะสั้นลงเรื่อย ๆ โดยปัจจุบันอยู่ที่ประมาณ 365.242 วัน การเปลี่ยนแปลงนี้เกิดจากแรงดึงดูดของโลกที่รบกวนการหมุนควงและการเคลื่อนที่ตามวงโคจรรอบดวงอาทิตย์ของโลก การเปลี่ยนแปลงของปีสุริยคติเป็นเหตุการณ์แยกต่างหากจากความเร่งน้ำขึ้นลงและการหมุนของโลก

ตัวอย่างความเปลี่ยนแปลงของปีสุริยคติเป็นดังนี้
# 0 มกราคม 1900, 12:00 UTC・・・365 วัน 5 ชั่วโมง 48 นาที 45.9747 วินาที =  (ซึ่งใช้เป็นคำจำกัดความของวินาที จนถึงปี 1967) = 
# 0 มกราคม 2000, 12:00 UTC : 365 วัน 5 ชั่วโมง 48 นาที 45.4441 วินาที =  = ประมาณ 
# ค่ามัธยฐานปี 2008 (อ้างอิงจากหนังสือประจำปีทางดาราศาสตร์ปี 2008) ・・・365 วัน 5 ชั่วโมง 48 นาที 45.205 วินาที =  = ประมาณ 
# ค่ามัธยฐานปี 2013 (อ้างอิงจากหนังสือประจำปีทางดาราศาสตร์ปี 2013) ・・・365 วัน 5 ชั่วโมง 48 นาที 45.179 วินาที =  = 
# ค่ามัธยฐานปี 2019 (อ้างอิงจากหนังสือประจำปีทางดาราศาสตร์ปี 2019) ・・・365 วัน 5 ชั่วโมง 48 นาที 45.147 วินาที =  = ประมาณ 
# ค่ามัธยฐานปี 2023 (อ้างอิงจากหนังสือประจำปีทางดาราศาสตร์ปี 2023) ・・・365 วัน 5 ชั่วโมง 48 นาที 45.126 วินาที =  = ประมาณ 

จะเห็นว่าในช่วงเวลา 100 ปีตั้งแต่ปี 1900 ถึง 2000 นั้นสั้นลงไป 0.53 วินาที ระหว่างปี 2000 ถึง 2008 สั้นลงประมาณ 0.24 วินาที ระหว่างปี 2008 ถึง 2013 สั้นลงประมาณ 0.026 วินาที ระหว่างปี 2013 ถึง 2023 สั้นลงประมาณ 0.053 วินาที

ปีสุริยคติเฉลี่ยสั้นลงประมาณ 0.532 วินาทีทุก ๆ 100 ปี (1 ศตวรรษจูเลียน) สูตรคำนวณปีสุริยคติเฉลี่ย Y (ในหน่วยวัน) มีดังต่อไปนี้ โดยที่ T คือศตวรรษจูเลียนจากต้นยุคอ้างอิง 0:00 น. 1 มกราคม 2000

Y = 365.242\ 189\ 6698 - 0.000\ 006\ 153\ 59 \times T - 7.29 \times 10^{-10} \times T^2 + 2.64 \times 10^{-10} \times T^3 

จากสูตรนี้จะได้ว่า ผลต่างระหว่างปีสุริยคติเวลา 00:00 น. ของวันที่ 1 มกราคม 2100 และปีสุริยคติเวลา 00:00 น. ของวันที่ 1 มกราคม 2000 สามารถคำนวณได้จากการคูณ  ซึ่งเป็นจำนวนวินาทีใน 1 วัน เข้ากับ  ในพจน์ที่สองซึ่งก็จะได้ประมาณ 0.532 วินาที เหมือนกับที่กล่าวไปข้างต้น 

## ปีสุริยคติและปฏิทินสุริยคติ
ปีในปฏิทินสุริยคติถูกกำหนดโดยยืนพื้นตามปีสุริยคติ ปฏิทินเกรกอเรียนที่มีปีอธิกสุรทิน 97 ปีใน 400 ปี ค่าเฉลี่ยเท่ากับ 365.2425 วัน = 365 วันพอดี 5 ชั่วโมง 49 นาที 12 วินาที =  นานกว่าปีสุริยคติ 2013 ประมาณ 26.821 วินาที ดังนั้นแล้ว เมื่อใช้ปี 2013 เป็นมาตรฐาน ค่าเบี่ยงเบนจะถึง 1 วันในปี ค.ศ. 5234 หรืออีก 3,221 ปีถัดมา ในช่วงเวลานั้น จำเป็นต้องละเว้นวันอธิกสุรทินที่กำหนดไว้ในปฏิทินเกรกอเรียน หรือถ้ายึดตามปฏิทินเกรโกเรียนในปี ค.ศ. 1582 วันอธิกสุรทินอาจถูกละเว้นที่ประมาณ ค.ศ. 4782 หรือประมาณ 3,200 ปีต่อมา

อย่างไรก็ตาม ตามที่กล่าวไว้ข้างต้น ปีสุริยคติเฉลี่ยจะสั้นลง 0.532 วินาทีต่อ 100 ปี ดังนั้นจึงคิดได้ว่าความคลาดเคลื่อนของเวลา 1 วันจะเกิดขึ้นจริงเร็วกว่านั้น

## อ้างอิง

## ดูเพิ่ม
* วัฏจักรเมตอน

หมวดหมู่:หน่วยเวลา
หมวดหมู่:ปฏิทิน
หมวดหมู่:เวลาทางดาราศาสตร์
ธงชัย ทองกันทม

**ธงชัย ทองกันทม** (เกิด 17 มิถุนายน พ.ศ. 2532) เป็นนักแสดงชายชาวไทย มีชื่อเสียงจากการรับบท กอล์ฟ ในไดอารีตุ๊ดซีส์ เดอะซีรีส์ (2559)

## ประวัติ
ธงชัย ทองกันทม มีชื่อเล่นว่า ปิงปอง เกิดเมื่อวันที่ 17 มิถุนายน พ.ศ. 2532 จบการศึกษาระดับปริญญาตรีจาก คณะศิลปกรรมศาสตร์ สาขาออกแบบแฟชั่น มหาวิทยาลัยเทคโนโลยีราชมงคลธัญบุรี

## เส้นทางเข้าสู่วงการบันเทิง
ธงชัยเริ่มต้นเส้นทางจากการไปสมัครงานเป็นเด็กฝึกงานในตำแหน่งคอสตูมให้กับรายการสาระแนโดยสวมชุดแมลงสาบไปสมัครงาน จากนั้นเขาได้ผันตัวไปขายเสื้อผ้าในตลาดนัดจนได้ออกรายการเทยเที่ยวไทย ทำให้เป็นที่ถูกพูดถึง ต่อมาได้รับการชักชวนจากเพื่อนให้ไปแคสติงบท กอล์ฟ ในซีรีส์ไดอารีตุ๊ดซีส์ เดอะซีรีส์ จนได้รับการคัดเลือกกลายเป็นผลงานชิ้นแรกในวงการบันเทิงของเขา

## ผลงาน

### เพลง
* 2568 – ตาคลี ร่วมกับ นินิว เพชร ด่านแก้ว และ นุนิว

### ละครโทรทัศน์

### ซีรีส์

### ภาพยนตร์

### พิธีกร
* รายการ "เทยเที่ยวไทย" ออกอากาศทางช่อง จีเอ็มเอ็ม 25
* รายการ "3 แซ่บ" (พิธีกรรับเชิญ) ออกอากาศทางช่อง 3 เอชดี
* รายการ "แชร์ข่าวสาวสตรอง" (พิธีกรรับเชิญ) ออกอากาศทางช่องไทยรัฐทีวี
* รายการ "ปูเสื่อรอ" ออกอากาศทางช่องไทยรัฐทีวี
### ออนไลน์
* รายการ "สารพัดเพื่อน" ep.1 (14 ตุลาคม 2564 - ปัจจุบัน) ทางช่องยูทูบ : Pingpong Channel

## อ้างอิง

หมวดหมู่:ชาวไทยที่มีความหลากหลายทางเพศ
หมวดหมู่:นักแสดงชาวไทย
หมวดหมู่:นักแสดงชายชาวไทย
หมวดหมู่:บุคคลจากคณะศิลปกรรมศาสตร์ มหาวิทยาลัยเทคโนโลยีราชมงคลธัญบุรี
แคน2แผ่นดิน

**แคน2แผ่นดิน** เป็นละครโทรทัศน์แนวแอกชัน-ดราม่า ออกอากาศทางช่อง 7 HD ผลิตโดย บริษัท โกลด์ ซี.พี.จี.เอ็นเตอร์เทนเม้นท์ จำกัด สร้างโดย ฉลอง ภักดีวิจิตร บทประพันธ์โดย ดรรชนี / ภูเขา บทโทรทัศน์โดย ภูเขา กำกับการแสดงโดย ฉลอง ภักดีวิจิตร และ สำรวย รักชาติ ละครเริ่มตอนแรกวันพฤหัสที่ 22 มิถุนายน 2566 และได้ถูกนำกลับมารีรันหลังข่าวภาคค่ำในปี 2568 เริ่มตอนแรกวันเสาร์ที่ 16 สิงหาคม 2568

**แคน2แผ่นดิน** เปิดตัวพร้อมสถิติละครเรตติ้งเปิดตัวสูงสุดครึ่งปีแรกของพ.ศ. 2566 เพราะสามารถทำเรตติ้งตอนแรกได้สูงถึง 5.1 และจากผลการสรุปละครที่มีเรตติ้งเฉลี่ยสูงสุดแห่งปี 2566 ของช่อง7HD **แคน2แผ่นดิน** สามารถคว้าอันดับ 1 ไปครอง (ร่วมกับละครเรื่อง **เพลิงไพร**) ด้วยเรตติ้งเฉลี่ย 4.3 

## เรื่องย่อ
**แคน2แผ่นดิน** เป็นเรื่องราวเกี่ยวกับสองพี่น้อง "เคนเพชร" (ชาคริต บุญสิงห์) และ "แคนชัย" (วิชญพงศ์ เอี่ยมสะอาด) ทายาทของ "เจ้าห่มเมือง" (พลรัตน์ รอดรักษา) แห่งรัฐเวียงฟ้า ที่ต้องพลัดพรากจากกัน ตั้งแต่เด็ก และกลายเป็นเด็กกำพร้าหลังจากที่พ่อแม่ถูกสังหารโดยทหารเอกและผู้นำคณะปฏิวัติ "หนานคำ" (ทัตพงศ์ พงศทัต) ในระหว่างการหลบหนี ก่อนสิ้นชีวิตเจ้าห่มเมืองได้มอบกุญแจแคนทองคำสำหรับเปิดประตูขุมสมบัติใต้น้ำให้แก่บุตรชายทั้งสองก่อนสั่งให้ทั้งสองข้ามแม่น้ำโขงไปฝั่งไทยโดยใช้เรือเล็ก ๆ ที่อยู่ริมฝั่ง แต่ถูก "ไชยะ" (สุรศักดิ์ โชติทินวัฒน์) ขัดขวาง เด็กน้อยทั้งสองพยายามขัดขืนแต่สุดท้าย "แคนชัย" ถูกฟาดจนสลบอยู่ในเรือที่ค่อย ๆ ลอยออกจากฝั่งและล่องตามน้ำไป ในขณะที่ "เคนเพชร" ถูกไชยะจับตัวไว้ได้ 

20 ปีต่อมา แคนชัยถูกครอบครัวของ "อานนท์" (เฉลิมพร พุ่มพันธ์วงศ์) และ "คำหล้า" (เบญทราย กียปัจจ์) รับไปเลี้ยงเป็นลูกบุญธรรมและเปลี่ยนชื่อเป็น "ระพิณ" ตามชื่อบุตรชายแท้ ๆ ของคำหล้าและอานนท์ที่เพิ่งเสียชีวิตไป ระพิณเติบโตไปรับราชการเป็นนายตำรวจน้ำดีมีความซื่อตรงต่อหน้าที่ ส่วนเคนเพชรผู้เป็นพี่ชาย ถูกไชยะเอาตัวส่งให้หัวหน้าหมู่บ้านผลิตยาเสพติดในรัฐเวียงฟ้าชื่อ "จูมะลี" (จักรธิป ทองทิพย์) ที่รับไปเลี้ยงและฝึกสอนให้เติบโตเป็นนักฆ่า 

หลังจากที่ได้เรียนรู้ข้อมูลเกี่ยวกับถ้ำสมบัติจาก "ดร.วิทยา" นักการเมืองท้องถิ่น "วันชัย"  (พงศนารถ วินศิริ) และบุตรชาย "เนวิน" (นนทพันธ์ ใจกันทา) จึงมุ่งหน้าสู่รัฐเวียงฟ้าเพื่อตามหาสมบัติของเจ้าห่มเมือง ในขณะเดียวกันนายพลหนานคำก็ได้มอบหมายให้บุตรชาย "หานฟ้า" (ณรงค์ฤทธิ์ อุ่นบุรมย์) ลงพื้นที่หาแหล่งที่เก็บสมบัติของเจ้าห่มเมืองเช่นกัน โดยมีมาร์ค (ศุภวัฒน์ อ่ำประสิทธิ์) ผู้เชี่ยวชาญด้านโบราณคดีและธรณีวิทยาเป็นหัวหน้าทีม แต่การที่จะเข้าไปในถ้ำสมบัติของเจ้าห่มเมืองได้นั้น จำเป็นต้องใช้กุญแจสำคัญและนั่นก็คือแคนทองคำ การค้นหาและช่วงชิงแคนทองคำจึงบังเกิดขึ้น 

## นักแสดง

## เพลงประกอบละคร
* เพลง **แคน2แผ่นดิน** (เพลงเปิด) ขับร้องโดย : ท่านตู๋ ไดนาไมต์
* เพลง **คือเธอทุกอย่าง** (เพลงปิด) ขับร้องโดย : เกิบ ณัฐพงศ์

## แหล่งข้อมูลอื่น
* 

## อ้างอิง

หมวดหมู่:ละครแนวแอ็คชั่น
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์ที่กำกับโดย ฉลอง ภักดีวิจิตร
หมวดหมู่:ละครโทรทัศน์ที่สร้างโดย ฉลอง ภักดีวิจิตร